钦定古今图书集成/历象汇编/历法典/第118卷 > 《算法统宗六》 > 方廉隅法之图
## 钦定古今图书集成/历象汇编/历法典/第118卷 > 《算法统宗六》 > 方廉隅法之图

法曰：置积三百二十四步为实。约初商一十步于实
左，另置下法一十步于实右，名曰“方法。”与上商相呼，
一一除实一百步，馀实二百二十四步。就以方法一
十步倍之，得二十，名曰廉法。又约次商八步于左，初
商一十之次，共得一十八步。亦置八步于实右廉法
二十步之次，名曰隅法，共得二十八步。与左位次商
八步相呼，二八除，实一百六十步。又将左八对右八
相呼，八八除，实六十四步恰尽，若还原，自乘是也。

右《法》以“明方” ，廉隅之名也。

假如今有《阔算盘》共子三百六十一个，问每面子若
干？

答曰：“每面一十九个。”

法曰：“置棋子为实，约初商一十步于实左，另置下法
一十步于实右。左右相呼，一一”除实一百个，馀实二
百六十一个。就以下法一十倍之，得二十。次商九个
于左，初商一十之次。亦置九个于右，倍方二十之次，
共得二十九，皆与左次商九相呼，二九除实一百八
十个。又左九对右九相呼，除实八十一个，恰尽。
今列开平方法定分左中右式。〈凡看字亦照算盘自左至右〉